ROMÂNIA

JUDEȚUL MUREȘ

MUNICIPIUL TÂRGU MUREȘ

Administrația Complexului de Agrement și Sport ”Mureșul”

Nr. 2267/18.11.2022

 Inițiator,

 PRIMAR,

 Soós Zoltán

**REFERAT DE APROBARE**

**privind aprobarea proiectului de buget pe anul 2023 și a transferul patrimoniului necesar începerii activității Direcției Complexul de Agrement „Weekend”**

Prin HCL nr. 417/21.12.2021 s-a aprobat reorganizarea Serviciului Public Administrația Complexul de Agrement și Sport „Mureșul”, din cadrul Aparatului de specialitate al Primarului Municipiului Târgu Mureș, în Direcția Complexul de Agrement „Weekend” (D.C.A.W.)- instituție publică de interes local, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții.

Una din etapele înființării noii structuri o constituie întocmirea și aprobarea bugetului, respectiv predarea patrimoniului necesar desfășurării în bune condițiuni a activității de către noua entitate, care va prelua contractele și protocoalele încheiate de către UAT Municipiul Târgu Mureș și derulate Administrația Complexului de Agrement și Sport ”Mureșul” (A.C.A.S.M.).

De asemenea, pentru ca Direcția Complexul de Agrement „Weekend”să-și poată desfășura activitatea la începutul anului 2023, până la aprobarea bugetului Municipiului Târgu Mureș, respectiv a structurii nou înființate, este necesar ca pentru anul 2023 pentru serviciul nou înființat să se aprobe un proiect de buget, urmând ca în conformitate cu prevederile art.40 din Legea nr. 273 din 29.06.2006 privind finanţele publice locale cu modificările ulterioare, activitatea Direcției Complexul de Agrement „Weekend”să fie finanțată în limita a 1/12 din prevederile cuprinse în proiectul de buget pentru anul 2023.

Finanțarea activității Direcției Complexul de Agrement „Weekend”se asigură integral din bugetul UAT Municipiul Târgu Mureș-sursa A și sursa E.

Categoriile de cheltuieli ale Direcției Complexul de Agrement „Weekend” sunt structurate conform clasificației funcționale pe părţi, capitole, subcapitole și conform clasificației economice pe titluri, articole și alineate, după caz.

Fundamentarea, dimensionarea şi repartizarea cheltuielilor Direcției Complexul de Agrement „Weekend”pe destinaţii, respectiv pe activităţi, programe, proiecte, obiective, s-a efectuat în concordanţă cu atribuţiile ce revin direcției, cu priorităţile stabilite de conducerea Municipiului Târgu Mureș la începutul anului 2021. De asemenea, dimensionarea cheltuielilor s-a efectuat în strictă corelare cu prevederile bugetare cuprinse în bugetul UAT Municipiul Târgu Mureș aprobat prin HCL nr. 43/09.02.2022 cu rectificările ulterioare.

Pentru fundamentarea cheltuielilor de personal s-a luat în calcul numărul de posturi conform organigramei, iar în ceea ce privește fundamentarea cheltuielilor privind bunuri și servicii, respectiv obiectivele de investiții s-a ținut cont de propunerea de buget făcută de către Direcția Complexul de Agrement „Weekend”privind achizițiile de produse, servicii și lucrări. Bugetele propuse a fi aprobate au la bază Notele de fundamentare aferente anului 2023, anexate prezentului referat.

Serviciul public Direcția Complexul de Agrement „Weekend”își va începe activitatea începând cu data de 01.01.2023.

Având în vedere cele de mai sus propunem aprobarea proiectului debuget pe anul 2023 și transferul patrimoniului necesar începerii activității Direcției Complexul de Agrement „Weekend”, conform anexelor proiectului de hotărâre.

Supunem spre aprobarea Consiliului Local al Municipiului Târgu Mureș Proiectul de hotărâre privind aprobarea proiectului debuget pe anul 2023 și transferul patrimoniului necesar începerii activității Direcției Complexul de Agrement „Weekend”

**Director A.C.A.S.M.**

**Mátyási Miklós-Levente**

**Aviz favorabil al**

**Direcției Juridice, Contencios Administrativ și Administrație Publică Locală**

**Aviz favorabil al**

**Direcția economică**

**ec. Crăiun Ioan Florin**

**Aviz favorabil al**

**Direcția proiecte cu finanțare internațională, resurse umane, relații cu publicul și logistică**

 PROIECT



**ROMÂNIA**

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Primar**

 **Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind aprobarea proiectului de buget pe anul 2023 și transferul patrimoniului necesar începerii activității Direcției Complexul de Agrement „Weekend”**

**Consiliul local al Municipiului Târgu Mureş, întrunit în şedinţă ordinară de lucru,**

**Având în vedere:**

1. Referatul de aprobare nr. 2267/18.11.2022 privind aprobarea proiectului debuget pe anul 2023 și transferul patrimoniului necesar începerii activității Direcției Complexul de Agrement „Weekend”, inițiat de Primarul Municipiului Târgu Mureș Soós Zoltán prin Administrația Complexului de Agrement și Sport ”Mureșul”;
2. Avizul favorabil al Direcției Juridice, Contencios Administrativ și Administrație Publică Locală;
3. Avizul favorabil al Direcției Economice;
4. Avizul favorabil al Direcției Proiecte cu Finanțare Internațională, Resurse Umane, Relații cu Publicul și Logistică;
5. Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* art. 19 alin. (1) lit. „b” și alin. (2), art. 39, art. 40 și art. 49 din Legea nr. 273 din 29.06.2006 art. 484 din Legea nr. 227/2015 privind Codul fiscal;
* art. 30, alin. (1) și alin. (2) din Legea nr. 273/2006 privind finanţele publice locale, cu modificările şi completările ulterioare,
* art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local.

**În temeiul prevederilor** art. 129 alin. (1), alin. (4) lit. ”c”, art. 136 alin. (1), art. 139 alin. (1), art. 196 alin. (1) lit. „a” și ale art. 243. alin (1) lit. „a” din OUG nr. 57/2019 privind Codul administrativ, cu modificările și completările ulterioare,

**H o t ă r ă ş t e** :

**Art.1.** Se aprobă proiectul de buget și transferul patrimoniului necesar începerii activității Direcției Complexul de Agrement „Weekend”, pe anul 2023, în sumă de 17.385.200,00 lei, conform Anexei nr.1, respectiv pe secțiunea de funcționare în sumă de 14.604.200,00 lei, conform Anexei nr.1A și secțiunea de dezvoltare în sumă de 2.781.000, 00 lei, conform Anexei nr.1B, anexe care fac parte integrantă din prezenta hotărâre.

**Art.2.**  Se aprobă darea în administrare a patrimoniului necesar începerii activității și care se predăDirecției Complexul de Agrement „Weekend”, conform anexei 2, care fac parte integrantă din prezenta hotărâre. Predarea patrimoniului se va face pe bază de proces verbal de predare -primire.

**Art. 3.** Direcția Complexul de Agrement „Weekend” va prelua contractele și protocoalele, încheiate de către UAT Municipiul Târgu Mureș, derulate prin Administrația Complexului de Agrement și Sport ”Mureșul” precizate în anexa 3 , care face parte integrantă din prezenta hotărâre. Predarea se va face pe bază de proces verbal de predare primire.

**Art. 4.** Direcția Complexul de Agrement „Weekend” își va începe activitatea începând cu data de 01.01.2023.

**Art. 5.** Cu aducerea la îndeplinire a prevederilor prezentei hotărâri se încredințează Direcția Complexul de Agrement „Weekend”, Executivul Municipiului Târgu Mureș prin Direcția economică, Direcția proiecte cu finanțare internațională, resurse umane, relații cu publicul și logistică, Direcția Juridică, Contencios Administrativ și Administrație Publică Locală.

**Art.6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.7.** Prezenta hotărâre se comunică:

* Primarului Municipiului Târgu Mureş:
* Administrației Complexului de Agrement și Sport ”Mureșul”;
* Direcției Complexul de Agrement „Weekend”;
* Direcției economice;
* Direcției Proiecte cu Finanțare Internațională, Resurse Umane, Relații cu Publicul și Logistică;
* Direcției Juridice, Contencios Administrativ și Administrație Publică Locală.

**Viză de legalitate,**

 **p. Secretar general al Municipiului Târgu Mureș,**